CELEX: E2007J0002
Language: mt
Date: 2007-10-30
Title: Sentenza tal-Qorti tat- 30 ta' Ottubru 2007 fil-Każ E-2/07: L-Awtorità ta' Sorveljanza ta' l-EFTA kontra r-Renju tan-Norveġja [Drittijiet tal-pensjoni ta' l-armla u ta' l-armel — Trattament ugwali għan-nisa u l-irġiel — Artikolu 69 ŻEE — Direttiva 79/7/KEE — Direttiva 86/378/KEE]

7.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 33/9
            
         
      SENTENZA TAL-QORTI
   
   tat-30 ta' Ottubru 2007
   fil-Każ E-2/07: L-Awtorità ta' Sorveljanza ta' l-EFTA kontra r-Renju tan-Norveġja
   
      [Drittijiet tal-pensjoni ta' l-armla u ta' l-armel — Trattament ugwali għan-nisa u l-irġiel — Artikolu 69 ŻEE — Direttiva 79/7/KEE — Direttiva 86/378/KEE]
   
   (2008/C 33/07)
   Fil-Każ E-2/07, l-Awtorità ta' Sorveljanza ta' l-EFTA kontra r-Renju tan-Norveġja — Applikazzjoni għal dikjarazzjoni li billi żamm fis-seħħ regoli fil-Lov av 28. juli 1949 nr. 26 om Statens Pensjonskasse (l-Att dwar il-Penjoni tas-Servizz Pubbliku) relatati mad-drittijiet tal-pensjoni akkwiżiti fuq perjodi ta' impjieg wara l-1 ta' Jannar 1994, skond liema regoli l-pensjoni tas-superstiti ta' armel li l-konjugi tiegħu saret membru tal-Fond għall-Pensjoni tas-Servizz Pubbliku qabel l-1 ta' Ottubru 1976 titnaqqas skond id-dħul ieħor tiegħu, filwaqt li armla fl-istess ċirkostanzi tirċievi l-pensjoni tas-superstiti tagħha mingħajr tnaqqis, ir-Renju tan-Norveġja naqas milli jonora l-obbligi tiegħu taħt l-Artikolu 69(1) ŻEE u l-Artikolu 5 ta' l-Att imsemmi fil-punt 20 ta' l-Anness XVIII tal-Ftehim ŻEE (Direttiva tal-Kunsill 86/378/KEE ta' l-24 ta' Lulju 1986 dwar l-implimentazzjoni tal-prinċipju ta' trattament ugwali għal irġiel u nisa fi skemi ta' sigurtà soċjali fil-post tax-xogħol, kif emendata bid-Direttiva tal-Kunsill 96/97/KE ta' l-20 ta' Diċembru 1996), kif adattat bil-Protokoll 1 tiegħu, il-Qorti, kompost min: Carl Baudenbacher, President (Imħallef-Rapporteur), Henrik Bull, Imħallef u Thorgeir Örlygsson, Imħallef, tat sentenza fl-14 ta' Marzu 2007, li l-parti operattiva tagħha hija kif ġej:
   
               (1)
            
            
               Jiddikjara li billi żamm fis-seħħ regoli fil-Lov av 28. juli 1949 nr. 26 om Statens Pensjonskasse dwar id-drittijiet tal-pensjoni akkumulati fuq perjodi ta' impjieg wara l-1 ta' Jannar 1994, skond liema regoli l-pensjoni tas-superstiti ta' armel li l-konjugi tiegħu saret membru tal-Fond għall-Pensjoni tas-Servizz Pubbliku qabel l-1 ta' Ottubru 1976 titnaqqas skond id-dħul ieħor tiegħu, filwaqt li armla fl-istess ċirkostanzi tirċievi l-pensjoni tas-superstiti tagħha mingħajr tnaqqis, ir-Renju tan-Norveġja naqas milli jonora l-obbligi tiegħu taħt l-Artikolu 69(1) ŻEE u l-Artikolu 5 ta' l-Att imsemmi fil-punt 20 ta' l-Anness XVIII tal-Ftehim ŻEE (Direttiva tal-Kunsill 86/378/KEE ta' l-24 ta' Lulju 1986 dwar l-implimentazzjoni tal-prinċipju ta' trattament ugwali għal irġiel u nisa fi skemi ta' sigurtà soċjali fil-post tax-xogħol, kif emendata bid-Direttiva tal-Kunsill 96/97/KE ta' l-20 ta' Diċembru 1996), kif adattat bil-Protokoll 1 tiegħu.
            
         
               (2)
            
            
               Tordna lir-Renju tan-Norveġja biex iħallas l-ispejjeż tal-proċedimenti.